open-index/open-wikipedia-markdown huggingface dataset:
Նովա Գորիցա

**Նովա Գորիցա** (սլովեներեն՝ **Nova Gorica**), քաղաք Սլովենիայի արևմտյան մասում, Իտալիայի հետ սահմանի մոտ։ Նույնանուն համայնքի վարչական կենտրոնն է։ Բուն քաղաքն զբաղեցնում է 3,5 քառակուսի կիլոմետր տարածք, որտեղ 2007 թվականի դեկտեմբերի 31-ի տվյալներով՝ բնակվում էր 13 290  մարդ։ Իսկ ամբողջ համայնքի բնակչության թվաքանակը կազմում էր 32 385։

## Պատմություն
Նովա Գորիցան հատակագծվել, պլանավորվել ու կառուցվել է ժամանակակից՝ մոդեռնիստական ճարտարապետության սկզբունքների հիման վրա, 1947 թվականից հետո, երբ Փարիզում կնքված խաղաղության դաշնագրով նոր սահմաններ հաստատվեցին նորաստեղծ Հարավսլավիայի Դաշնային Սոցիալիստական Հանրապետության և Իտալիայի միջև, ու Գորիցիա քաղաքը մնաց Հարավսլավիայի տարածքից դուրս, այդպիսով՝ Սոչա, Վիպավա հովիտները, Գորիցիա սարերը ընդգրկող տարածաշրջանը մնաց առանց ավանդական վարչական կենտրոն-քաղաքի։ 1948 թվականից Նովա Գորիցան փոխարինեց Գորիցիային այդ դերում՝ դառնալով Գորիշկա շրջանի (այդպես են անվանում սլովեններն իրենց երկրի արևմտյան հատվածը) վարչական կենտրոն-քաղաքը։

2011 թվականի մայիսից Նովա Գորիցան միացել է Գորիցիային ու Շեմպետեր-Վրտոյբային՝ մաս կազմելով անդրսահմանային մետրոպոլիսային մի գոտու, որը կառավարվում է համատեղ ձևավորված վարչակազմի կողմից։

## Պատկերասրահ

GCERC - the Slovenia Italy border (9361486860).jpg|Սահմանագծի նշանը Իտալիայի ու Սլովենիայի, սլովենական Նովա Գորիցայի և իտալական Գորիցիայի միջև, Նովա Գորիցայի *Եվրոպայի հրապարակ*ում
Nova Gorica 0720069 1600x1062 77.jpg|Նովա Գորիցայի կենտրոնը
07040043novagoricacitysquare.jpg|Գլխավոր հրապարակը
Nova Gorica-train station-front.jpg|Երկաթուղային կայարանը
Nova Gorica 0720069 71 retouched.jpg|Ավտոմայրուղին և կամուրջը Նովա Գորիցայի մերձակայքում
1969 postcard of Nova Gorica.jpg|Նովա Գորիցան 1969 թվականի փոստային բացիկին


## Քույր քաղաքներ
* Ալեքսանդրովաց, Սերբիա
* Կլագենֆուրտ, Ավստրիա
* Օտոչաց, Խորվաթիա
* Սան Վենդեմիանո, Իտալիա

## Ծանոթագրություններ

## Արտաքին հղումներ

* Պաշտոնական կայքէջը
* Զբոսաշրջային տեղեկատվություն 

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Իռլանդական ժեստերի լեզու

**Իռլանդական ժեստերի լեզուն** (; ) օգտագործվում է խուլ և դժվար լսողություն ունեցող անձանց համար։ Այն հանդիսանոմ է Իռլանդիայի Հանրապետության, Հյուսիսային Իռլանդիայի, ինչպես նաև բրիտանական ժեստերի լեզուն։ Նման է ֆրանսերեն ժեստերի լեզվին, ունի որոշ տարրեր նաև բրիտանական ժեստերի լեզվից։

## Զարգացում
Հավաստի աղբյուրների համաձայն, Հոլանդերեն ժեստերի լեզուն զարգացել է լսողության խնդիրներ ունեցող և խուլ մարդկանց համայնքներում մի քանի դարերի ընթացքում։ Ethnologue ձեռնարկում նշվում է, որ լեզվի զարգացման վրա ազդել են ֆրանսերեն և անգլերեն բառերին ու նախադասություններին համապատասխանող ժեստերը, իսկ բրիտանական ժեստերի լեզուն առաջին անգամ կիրառվել է Դուբլինում 1816 թվականին։ Իռլանդիայում թույլ լսող և խուլ երեխաների առաջին դպրոցը բացել է Չարլզ Օրպենը 1816 թվականին։ 1946 թվականից Սբ. Մարիամի անվան Խուլերի դպրոցը սկսեց դասավանդել խոսակցական լեզու և 1956 թվականից՝  Սուրբ Ժոզեֆի դպրոցը (ամեն ինչ օրենքով ամրագրված էր 1972 թվականին)։ Շատ դպրոցներոմ դեռևս պահպանվոմ են ժեստերի լեզվի ուսուցում միայն տղաների համար և առանձին դպրոցներ կամ դասարաններ՝ միայն աղջիկների համար։
Իռլանդական ժեստերի լեզվի ISO 639-3 ծածկագիրը **ISL** է. Իռլանդական ժեստերի լեզուն կրճատ ներկայացվում է որպես ISL (IL):

## Տես նաև
* Ավստրալիական ժեստերի լեզու
* Հյուսիսային Իռլանդիայի ժեստերի լեզու
* Հարավաֆրիկյան ժեստերի լեզու

## Արտաքին հղումներ
* Ирландское общество глухих 
* Центр исследования слабослышащих 

## Ծանոթագրություններ

Կատեգորիա:Իռլանդիայի լեզուներ
Կատեգորիա:Ֆրանսիական ժեստերի լեզվաընտանիք
Լաուն-Գանոնգ-Լևինի համախտանիշ

**Լաուն-Գանոնգ-Լևինի համախտանիշ** ( ***Lown–Ganong–Levine հանախտանիշ''' ,***LGL'''), սրտի նախագրգրման համախտանիշ։ Նրանք, ովքեր ունեն LGL համախտանիշ, ունեն սրտի ոչ նորմալ արագ բաբախյուն՝ կարճ PR ինտերվալ և նորմալ QRS կոմպլեքս, որոնք երևում են  էլեկտրասրտագրության ժամանակ, երբ նորմալ սինուսային ռիթմի մեջ են։ LGL համախտանիշը ի սկզբանե ենթադրվում էր, որ նախասրտերի և փորոքների միջև աննորմալ էլեկտրական կապի պատճառով է, բայց այժմ կարծում են, որ դեպքերի մեծ մասում պայմանավորված է ատրիվետրիկուլյար հանգույցի միջոցով հաղորդման արագացված անցկացումով։ Սինդրոմը կրում են Բեռնար Լաունի, Ուիլյամ Ֆրանսիս Գանոնգի կրտսեր, և Սամուել Ա. Լևինի անունները։

## Պաթոֆիզիոլոգիա
Ի սկզբանե LGL համախտանիշը ենթադրվում էր, որ պայմանավորված է արագ անցկացնող ճանապարհով (Ջեյմսի խուրձ) , որը նախասրտերը կապում է ուղղակիորեն Հիսի խրձի հետ՝ շրջանցելով  ատրիովետրիկուլյար հանգույցը։ Այնուամենայնիվ, LGL- ով մարդկանց մեծ մասը, ում մոտ էլեկտրաֆիզիոլոգիական ուսումնասիրություններ են իրականացվել, չունեն որևէ հավելյալ ուղու կամ կառուցվածքային աննորմալության որևէ ապացույց։ Սակայն փոքրաթիվ դեպքերում կարելի է հայտրաբերել որոշ ինտրանոդալ կամ պարանոդալ թելեր, որոնք շրջանցում են ամբողջապես կամ մասամբ ատրիովետրիկուլյար հանգույցը, հետագա նորմալ անցումով Հիսի խրձով։  Մեծամասնության մոտ կարճ PR ինտերվալը պայմանավորված է հաղորդման արագացված անցմամբ ատրիովենտրիկուլյար հանգույցով։Դրա համարել LGL համախտանիշը համարվում է կլինիկական համախտանիշ՝ բազմաթիվ տարբեր հիմնարար պատճառներով։

## Ախտորոշումը
thumb|Էլեկտրասրտագիրը արձանագրել է Lown-Ganong-Levine համախտանիշ 17-ամյա մի տղամարդու մոտ
LGL համախտանիշը ախտորոշվում է մարդու մոտ, ով զգացել է սրտի աննորմալ ռիթմի դրվագներ (առիթմիաների), ովքեր ունեն PR ինտերվալի 0,12 վայրկյանից պակաս կամ հավասար 0,12 վայրկյանի (120 ms) նորմալ QRS կոմպլեքսի կոնֆիգուրացիայով և տևողությամբ իրենց հանգստի Էլեկտրասրտագրում։ Էլեկտրասրտագրի վրա պատահականորեն հայտնաբերված PR կարճ ինտերվալը `առանց տախիկարդիայի դրվագների, պարզապես բարորակ Էլեկտրասրտագրիր է։

LGL համախտանիշը կարելի է տարբերակել Ուոլֆ–Պարկինսոն–Ուայթի համախտանիշից համախտանիշից, քանի որ WPW համախտանիշում նկատվող դելտա ալիքները LGL համախտանիշում չեն երևում։ QRS համալիրը կարող է նեղ լիենլ  LGL համախտանիշի դեպքում, ի տարբերություն WPW-ի, քանի որ փորոքային անցկացումը կատարվում է Հիս-Պուրկինե համակարգի միջոցով։ Lown–Ganong–Levine համախտանիշը կլինիկական ախտորոշում է, որը առաջացել է էլեկտրոֆիզիոլոգիայի ուսումնասիրությունների առաջանալուց առաջ։

## Կանխատեսում
LGL համախտանիշ ունեցող անձինք չեն կրում հանկարծակի մահվան ռիսկ։ Սինդրոմի հետ կապված միակ հիվանդությունը պարոքսիզմալ տախիկարդիայի դրվագների առաջացումն է, որը կարող է լինել մի քանի տեսակների, ներառյալ՝ սինուսային տախիկարդիա, ատրիվետրիկուլյար հանգույցի re-entrant տախիկարդիա, Նախասրտերի ֆիբրիլյացիա կամ նախասրտերի թրթռում։

## Տես նաև
* Էլեկտրասրտագրություն
* Ուոլֆ–Պարկինսոն–Ուայթի համախտանիշ
* Նախասրտերի ֆիբրիլյացիա
* Տախիկարդիա

## Ծանոթագրություններ

## Արտաքին հղումներ

Կատեգորիա:Սրտաբանություն
IPad Air

**iPad Air**, ինտերնետ պլանշետ, որը ներկայացվել է Apple ընկերության կողմից 2013 թվականի հոկտեմբերի 22-ին։

## Պլանշետի ցուցադրում
iPad Air-ը ներկայացվել է 2013 թվականի հոկտեմբերի 22-ին Սան Ֆրանցիսկի ժամանակակից արվեստի կենտրոնում, Apple ընկերության "We still have a lot to cover" խորհագրով ցուցադրման ժամանակ։ Պլանշետը ներկայացրեց մարկետինգային գծով նախկին տնօրեն Ֆիլ Շիլլերը։ Մեծ աղմուկ բարձրացրեց պլանշետի անունը՝ «iPad Air»-ը, քանի-որ ոչ մեկ չէր սպասում նման շրջադրաձի։

## iPad-ի 4-րդ սերունդի հիմնական տարբերություններ
iPad Air-ը ստացել է iPad mini-ին համապատասխանող նոր դիզայն։ Շնորհիվ դրա այն դարձել է ավելի փոքր և ավելի թեթև։ Ինչպես նաև պալնշետը 2 մմ-ով ավելի բարակ է։ iPad Air-ում տեղադրված է 1,4 ԳՀց հաճախականությամբ աշխատող Apple A7 պրոցեսսոր, այն հիմնված է 64-բիթային համակարգի հիման վրա, ինչպես նաև այն օժտված է հավելյալ Apple M7 պրոցեսսորով, որը հավաքում և մշակում է տվյալներ աքսելերոմետրից, կոմպասից և այն։ Սա արվել է հիմնական պրոցեսսորի վրաից բեռնումը թեթևացնելու և մարտկոցի ծախսը քչացնելու համար։ Ինչպես նաև տեղադրված է 6-րդ սերնդի Imagination Technologies PowerVR G6430 պրոցեսսոր։ Տարբերություններից մեկն էլ այն է, որ պլանշետու տեղադրված են ստերիո ձայնարկիչներ։

## Տեխնիկական բնութագիր
Սարքի կաղապարի վրա տեղադրված են 5 մեխանիկական ստեղներ՝ «Home», «Power», ձայնի կարգավորման (+/-) ստեղները և ինչպես նաև անձայն ռեժիմը միացնող ստեղնը։

Պլանշետը թողարկվում է երկու տարբերակով՝ Wi-Fi only և Wi-Fi+Cellular։ Բոլոր տարբերակներում էլ կա Wi-Fi 802.11 a/b/g/n և Bluetooth 4.0 տեխնոլոգիան։

iPad Air-ը վաճառվում է 16, 32, 64 և 128 ԳԲ ներքին հիշողությամբ, առանց ընդլայնման հնարավորության։ Պլանշետում տեղադրված է 64 բիթային կառուցվածքով աշխատող Apple A7 պրոցեսսոր։ Այն իր մեջ պարունակում է երկու 1,4 ԳՀզ միջուկ։ Համեմատած iPhone 5s-ի հետ պրոցեսսորը հզորացվել է 100 ՄՀզ-ով։

Պլանշետում տեղարված է 2 տեսախցիկ՝ 5 ՄՓ iSight հիմնական տեսախցիկ, որը ունակ է նկարել Full HD 1080p վիդեո և 1,2 ՄՓ առջև FaceTime HD տեսախցիկ։ Սարքի էկրանը ունի 2048 x 1536 կետայնություն։

Պլանշետի ներսում տեղադրված է 32,9 Վտ/ժ հզորությամբ մարտկոց։

Apple-ի հաղորդմամբ պլանշետը մեկ լիցքավորումով ունակ է 10 ժամ ձայնարկել տեսանյութ, 140 ժամ ձայն, և մնալ սպասման ռեժիմում ավելի քան մեկ ամիս։

iPad Air-ը հասանելի է երկու գույնով՝ «Space Gray» և «Silver»։

## Հավաքածու
* iPad Air
* Lightning to USB connector
* 12W USB Power Adapter
* Թղթաբանություն
* Apple սթիկերներ (2 հատ)

## Ծանոթագրություններ

## Ссылки
* iPad-ի տեխնիկական բնութագիրը Apple-ի կայքում
* iPad Air և Apple-ի այլ պլանշետների տեխնիկական բնութագրերի համեմատական աղյուսակ
* iPad Air // Apple, 01-11-2017

Կատեգորիա:2013 հայտնված արտադրանքներ
Կատեգորիա:Բջջային համակարգիչներ
Կատեգորիա:Էփլ
Կոռնաթի

**Կոռնաթի** (), ազգային պարկ Խորվաթիայում։ Տեղակայված է Կենտրոնական Դալմաթիայում՝ Ադրիատիկ ծովում գտնվող Կոռնաթի կղզեխմբում՝ Զադար, Շիբենիկ և Բիոգրադ նա Մորու քաղաքներից ոչ հեռու։

## Ընդհանուր տեղեկություն
ձախից|մինի|250x250փքս
Ազգային  պարկը գրավում է կղզեխմբի մեծ մասը, այն չի ընդգրկում միայն կղզեխմբի հյուսիսային մասում գտնվող մի քանի կղզիներ։ Ազգային պարկի տարածքում ընդգրկված են 89 կղզիներ՝ 50 կմ² ընդհանուր մակերեսով և 238 կմ-ը գերազանցող ափագծով։ Ազգային պարկի ընդհանուր մակերեսը ծովային տարածքի հետ միասին կազմում է 220 կմ²։ Կոռնաթի կղզեխումբը յուրահատուկ է կղզիների խտությամբ, որոնց միջև ընկած նեղուցները երբեմն նման են ժայռերի միջև ընկած իսկական լաբիրինթոսի։

Փաշման և Դուգի Օտոկ հարևան կղզիներից կղզեխումբը տարանջատվում է նեղուցներով, Մուրտեր կղզուց՝ ծովածոցով, որը երբեմն կոչվում է Մուրտերի ծով։

Ազգային պարկի տարածքի երկու երրորդը գրավում է Կոռնաթ կղզին, որն կղզեխմբի ամենամեծ կղզին է և զբաղեցնում է 32,44 կմ² տարածք։ Այն ունի 25 կմ երկարություն և շուրջ 2,5 կմ լայնություն։

Կղզիներում մշտական բնակիչներ չկան։

Ազգային պարկը հանրաճանաչ է առագաստանավորդների, սուզորդների ու վայրի բնության սիրահարների շրջանում։

## Բուսական և կենդանական աշխարհ
Կղզեխմբի բուսական և կենդանական աշխարհը հարուստ են ինչպես ստորջրյա, այնպես էլ ցամաքային տեսակներով։ Չնայած կղզիների զգալի մասի կիսաանապատային տեսքին՝ այնտեղ առկա են բույսերի 537 տաքսոններ։ Կղզեխմբի հիմնական ծառերը սոճիներն ու ձիթապտուղներն են։

Բացի մի շարք կրծողներից, օձերից, մողեսներից, միջատներից, կղզու կենդանական աշխարհը ներկայացված է կզաքիսներով, սկյուռներով, ինչպես նաև թռչուններով, որոնցից ամենանշանակալիներն են բուերը, բազեները, ճուռակները, ձկնկուլները։

Կոռնաթիի ծովային հատվածը բաղկացած է խութերից, որոնք հարուստ են մարջանով, մարգարտյա խեցիներով և փափկամարմիններով։ Կղզիներին հարող ջրերը շատ հարուստ են ձկներով։

## Հետաքրքիր վայրեր
* *Կորոններ* ` երկրաբանական երևույթ, ներկայացնում է ժայռեր, որոնք «աճում են» ուղղակիորեն ծովից։ Հասնում են մինչև 100 մետրի (ինչպես ստորջրյա, այնպես էլ վերջրյա հատվածները)։ Կորոնների վրա բարձրանալն արգելվում է։
* *Իլլիական բնակավայրերի մնացորդներ*, գտնվում է կղզեխմբի մի քանի կղզիներում։
* *Տուրետի բերդ*, գտնվում է Կոռնաթ կղզում։ Բյուզանդական դարաշրջանի ամենահին կառույցն է կղզեխմբում։ Թվագրվում է VI դարով։

## Մեջբերումներ

## Տես նաև
* Կոռնաթ

## Ծանոթագրություններ

## Արտաքին հղումներ
* Ազգային պարկի պաշտոնական կայքը (խորվ., անգլ., գերմ., իտալ.)

Կատեգորիա:Խորվաթիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Ադրիատիկ ծովի կղզիներ
Ալիսկան (նկար, Վան Գոգ)

«**Ալիսկան**» (), կամ **«Ալիսկանի ծառուղի»** (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի երկու նկարներից։ Այս ստեղծագործությունները հեղինակը վրձնել է 1888 թվականին։ Յուղաներկով կտավի չափերն են 92 × 73,5 սմ։

Այսօր «Ալիսկան» ստեղծագործություններից մեկը գտնվում է մասնավոր հավաքածուում (ինվ. F569) իսկ մյուսը՝ Վասիլիսա և Էլիզա Գուլանդրիսների ֆոնդում (Աթենք, Հունաստան)։

## Պատմություն
1888 թվականի հոկտեմբերին Առլում հանդիպում են Վինսենթ վան Գոգն ու Պոլ Գոգենը։ Երկուսն էլ մտադիր էին նկարել «ոչ նատուրալիստական բնանկար»։

Վան Գոգն ու Գոգենը միասին այցելել են Հին Հռոմեական Ալիսկան գերեզմանատուն, որը հռոմեացիները կառուցել են քաղաքային պարսիսպներից դուրս։ Ժամանակի ընթացքում քաղաքը մեծացել է, կառուցվել են ֆաբրիկաներ, երկաթգիծ և միայն *Allee des Tombeaux* (Գերեզմանների ծառուղի) հատվածն է մնացել։ Այդ ծառուղին տանում է դեպի ռոմանական մատուռ։ Ալիսկանի ծառուղին ողջ Ֆրանսիայում հայտնի է որպես սիրահարների նրբանցք։ Նկարում պատկերված զույգերը երեկոյան զբոսանք են անում Ալիսկանում։

## Նկարագիր
«Ալիսկան» ստեղծագործությունները Գոգը նկարել է Գոգենի՝ Առլ գալու ժամանակ։ Կտավներում պատկերված է Ալիսկան գերեզմանատունը՝ Առլի հռոմեական պարիսպներից հարավ-արևելք։ Ըստ վերլուծությունների, նկարները ստեղծվել են հոկտեմբերի 28-ից 31 ընկած ժամանակահատվածում՝ նախքան անձրևների սեզոնը։

## Աճուրդներ
Առաջին նկարը (F569) 2003 թվականի նոյեմբերին Նյու Յորքում անցկացված աճուրդին վաճառվել է  11 767 500 դոլարով։ Մյուսը (F568) վաճառվել է 2015 թվականի մայիսի 5-ին՝ 66,3 միլիոն դոլարով։

## Պատկերասրահ
Բացի «Ալիսկանից» Վան Գոգը նկարել է ևս երկու նկար՝ 

Պատկեր:Alyscamps van gogh.jpg|«Աշնանային թափվող տերևներ», 1888 (Կյոլլեր-Մյուլլերի թանգարան, F486)
Պատկեր:Van gogh alyscamps other.jpg|«Աշնանային թափվող տերևներ», 1888 (մասնավոր հավաքածու, F487)


Պոլ Գոգենն այլ ռակուրսից է նկարել ծառուղին.


Պատկեր:Paul Gauguin 085.jpg|Պոլ Գոգեն, «Ալիսկան», 1888 (Օրսե թանգարան, Փարիզ)
Պատկեր:Lane at Alchamps, Arles 1888 Paul Gauguin.jpg|Պոլ Գոգեն, «Ալիսկանի ծառուղին», 1888 ("Sompo Japan", Տոկիո)


## Ծանոթագրություններ

Կատեգորիա:1888 նկարներ
Կատեգորիա:Բնանկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Ռիբեի տաճար

**Ռիբեի Սուրբ Մարիայի տաճարը** () գտնվում է Դանիայի Ռիբե հնագույն քաղաքում։
Դանիայի առաջին քրիստոնեական եկեղեցին, որը հիմնադրվել է միսիոներ Անսգարի կողմից վիկինգների դարաշրջանում, հեթանոս թագավոր Խորիկ Առաջինի թույլտվությամբ։
Իր երկարատև պատմության ընթացքում տաճարը մի քանի անգամ ավերվել է, բայց հետագայում նորից վերականգնվել է։ Մայր տաճարը ավելի լավ պահպանված է, քան Դանիայի մյուս հռոմեական դարաշրջանի շենքերը,  այնուամենայնիվ, նա չի խուսափել հետագա ոճերի և գեղարվեստական ավանդույթների ազդեցությունից։ Այն երկրի ամենամեծ զբոսաշրջային վայրերից մեկն է։

## Պատմություն
մինի|150px|«Կատվի գլուխը» պորտալ (XII դարի վերջ)

mini|left|200px|Ընդհանուր աշտարակ (1333)

mini|150px|Տաճարի արտաքին տեսք


Ribe Domkirke interior 2015-07-27-3.jpg|Նավի մոդել (հեղինակ՝ կապիտան Յենսեն)
Ribe Domkirke interior 2015-07-27-5.jpg|Վարչություն (հեղինակ՝ Յենս Ասմուսսեն)
Ribe Domkirke interior 2015-07-27-8.jpg|Աբսիդ 
Ribe Domkirke baptismal font E.jpg|Բրոնզե տառատեսակ (1375 թիվ)
Ribe Domkirke organ.jpg|Ռիբեի տաճարում
Ribe domkirke - Epitaph Bischof 2a.jpg|
Ribe Domkirke St Georg.jpg|Սորբ Գրիգորին ու վիշապը
Ribe domkirke - Katzenkopfportal Türklopfer.jpg|Բրոնզե դուռ 


## Նշումներ

## Արտաքին Հղումներ
* Danhostel Ribe: Ribe Cathedral . A multimedia overview of the history of Ribe Cathedral.
* Ribe Domkirke Nationalmuseet 
* Ribe Domkirke KortTilKirken.dk
* Ribe Domkirke denstoredanske.dk
* Ribe Domkirke  nordenskirker.dk

## Ծանոթագրություններ

Կատեգորիա:Դանիայի Եկեղեցիներ
Կատեգորիա:Դանիայի Լութերական եկեղեցիներ
Կատեգորիա:Դանիայի ճարտարապետությոն
Ռիբե

**Ռիբե** (), քաղաք Դանիայի հարավ-արևմուտքում։ Համարվոմ է երկրի հնագույն քաղաքներից մեկը։

## Աշխարհագրություն
Ռիբե քաղաքը գտնվում է Դանիայի հարավ-արևմուտքում, Հյուսիսային ծովի ափին, Ռիբ Օ գետի մոտ։ Քաղաքը հանդիսանում է Հարավային Դանիայի մարզի Ռիբե նահանգի վարչական կենտրոնը։ Քաղաքի ընդհանուր մակերեսը 352 կմ² է։ Բնակչությունը կազմում է 8 210 մարդ (2009 թվականի դրությամբ)։ Ռիբեն հաբնդիսանում է մեծ կրոնական կենտրոն, նախկինում եպիսկոպոսական թեմի կենտրոն էր։ Ռիբեում պահպանվում է
XII դարի տաճար։

## Պատմություն
մինի|ձախից|Փողոց Ռիբեում
[մինի|ձախից|[Շակենբորգի ամրոցը, որը հիմնադրել է Ռիբի եպիսկոպոսը]]
Ռիբեն համարվում է Դանիայի քաղաքներից ամենահինը։ Ըստ հնագիտական տվյալների, այն հիմնադրվել է ոչ ուշ, քան VIII դարում։ 860 թվականին Համբուրգի առաջին եպիսկոպոս Սուրբ Անսգարը, Յուտլանդիայի թագավոր Էրիկի թույլտվությամբ, այստեղ եկեղեցի է կառուցում։ Բնակչոթյան թիվն աստիճանաբար ավելանում է, քաղաքը տարածաշրջանի համար դարձնելով մեծ և հեղինակավոր։ Հաճախակի կրկնվող մեծ հրդեհները մեծ վնաս հասցրեցին Ռիբեին. 1176-ից մինչև 1402 թվականը քաղաքը հրդեհվել է 7 անգամ։ 1362 և 1512 թվականներին ջրհեղեղները ողողեցին Ռիբեն։ Մեծ զոհերն ու ավերված բնակավայրերը քաղաքը թաղեցին սգի մեջ։ Այնուամենայնիվ, XV-XVI դարերի վերջում Ռիբեում բնակվում էր 5000 մարդ, ինչը այն դարձնում էր Հյուսիսային Եվրոպայի խոշորագույն քաղաքներից մեկը։ Հետագայում Կոպենհագենը և Օդենսեն սկսեցին մեծ թափով վերելք ապրել, որն էլ պատճառ հանդիսացավ Ռիբեի հեղինակության անկման։ 1659 թվականի ժանտախտից մահացան բնակիչների շուրջ 1/3-ը։

## Առանձնահատկություններ
* Ռիբեում է ծնվել դանիացի գրող և գեղանկարիչ Կելլ Աբելը։
* Մահացել է դանիացի քահանա, դատական քարոզիչ, թարգմանիչ, բանաստեղծ, հնագետ և պատմաբան Անդերս Սյորենսեն Վեդելը (1542—1616):

## Գործընկեր քաղաքներ
մինի|Ռիբեի աշխարհագրական դիրքը
*  Իլի, Մեծ Բրիտանիա
*  Բալրուա, Ֆրանսիա
*  Ռատցեբուրգ, Գերմանիա
*  Գյոստրով, Գերմանիա
*  Կրեմս ան դեր Դոնաու, Ավստրիա
*  Ստրենգնես, Շվեդիա
*  Լեյկանգեր, Նորվեգիա
*  Թայնան, Թայվան

## Պատկերասրահ

File:Ribe Domkirke (Esbjerg Kommune).ajb.jpg
File:Ribe domkirke kathoveddoeren.jpg
File:Ribe Domkirke - set fra Grydergade.jpg


## Ծանոթագրություններ

## Արտաքին հղոմներ
* Ռիբեյի տուրիստական կայքը

Կատեգորիա:8-րդ դարի հիմնադրումներ
Կատեգորիա:Դանիայի քաղաքներ
Իսպանիայի բանկ

**Իսպանիայի բանկ** (), Իսպանիայի կենտրոնական բանկը։ Հիմնադրվել է Մադրիդում 1782 թվականին Կառլոս III-ի կողմից, ներկայումս Եվրոպական համակարգի կենտրոնական բանկերի անդամ է։

## Պատմություն
Բանկը հիմնադրվել է *Banco Nacional de San Carlos* անվանումով, նրա առաջին տնօրենը եղել է ֆրանսիացի բանկիր Ֆրանսիսկո Կաբարյուսը։

1793-1814 թվականներին մի շարք պատերազմներից հետո բանկը կառավարության մոտ զբաղեցրել է ավելի քան 300 միլիոն ռեալ,  ինչի պատճառով Իսպանիայի կառավարությունները ունեցել են ֆինանսական դժվարություններ։ Գանձապետարանի նախարար Լուիս Լոպես Բալեստերոսը (Luis Lopez Ballesteros) 1829 թվականին ստեղծել է 40 միլիոն ռեալ հիմնադրամ, բանկի պարտավորություններն ապահովելու համար, բանկը նույն տարում վերանվանվել է որպես *Banco Espanol de San Fernando*։

1850-ական թվականներին բանկը ընդլայնել է իր գործունեությունը Ալիկանտե և Վալենսիա քաղաքներում, փոխել է իր անունը, որն օգտագործվում է ներկայումս՝ **Իսպանիայի բանկ**։ Քաղաքացիական և գաղութային պատերազմների ընթացքում, պահանջելով ֆինանսական աջակցություն բանկին, Իսպանիայի կառավարությունը 1874 թվականին Իսպանիայի բանկին տրամադրել է մենաշնորհ թղթադրամների թողարկման համար։

1946 թվականինին քաղաքացիական պատերազմի ավարտից հետո, գեներալ Ֆրանցիսկո Ֆրանկոյի կառավարությունը սահմանել է կոշտ պետական վերահսկողություն բանկի նկատմամբ։ 1962 թվականին բանկը պաշտոնապես ազգայնացվել է։ 1970-ականների վերջին ժողովրդավարության վերականգնումից հետո բանկում իրականացվել է կառուցվածքի և գործառույթների բարեփոխում։

1994 թվականին Իսպանիայի բանկը դարձել է եվրոպական համակարգի կենտրոնական բանկերի անդամ։

## Տես նաև
* Իսպանիայի տնտեսություն
* Եվրո
* Պեսետա

## Գրականություն
* *Miguel Martorell.* Historia de la peseta: la Espana contemporanea a traves de su moneda. Editorial Planeta S.A., ISBN 84-08-04087-1
* *Pedro Navascues Palacio, Summa Artis.* Historia general del arte, Arquitectura espanola (1808—1914), tomo XXXV. Editorial Espasa Calpe.

## Ծանոթագրություններ

## Արտաքին հղումներ
* Իսպանիայի բանկի պաշտոնական կայք

Կատեգորիա:Բանկեր այբբենական կարգով
Կատեգորիա:Կենտրոնական բանկեր
Վիկտորյա Ալեքսանյան

**Վիկտորյա Ալեքսանյան** (), կարճամետրաժ ֆիլմերի սցենարիստ, ռեժիսոր, պրոդյուսեր։ Հայաստանի անկախ կինոգործիչների միության համահիմնադիր։

## Կենսագրություն
Վիկտորյա Ալեքսանյանը սովորել է  Հայ-ռուսական համալսարանի լրագրության բաժնում, այնուհետև՝ Կոլումբիայի համալսարանի Արվեստների դպրոցի կինոարտադրության բաժնում։ Կրթությունն ավարտելուց հետո վերադարձել է Հայաստան։  Բադեն-Վյուտեմբերգյան կինոակադեմիայի կողմից ստացել է կրթաթոշակ։

Որպես լրագրող՝ աշխատել է հայաստանյան մի շարք մշակութային ամսագրերում։ Լրագրության բնագավառում մագիստրոսի կոչում ստանալուց հետո զբաղվել է գեղարվեստական բեմադրություններով, որպես բլոգեր և կատարող՝ Նորվեգիայում միացել է բացօթյա թատերական նախագծի, ավելի ուշ տեղափոխվել է Նյու Յորք և կինոարտադրություն ուսումնասիրել Կոլումբիայի համալսարանի Արվեստների դպրոցում։

2018 թվականի նոյեմբերին Գյումրիի Թումո կենտրոնում կազմակերպել է կինոարտադրության ուսուցման լաբորատորիա, որտեղ անցկացրել է մեկամսյա ինտենսիվ կրթական կինոարտադրության աշխատարան, որի արդյունքում Թումո-ի ուսանողները  համատեղ ստեղծել են  «Գյումրի, իմ սեր» կարճամետրաժ ֆիլմը։

Ազգային կինոկենտրոնի անկախ ֆիլմերի հանձնաժողովի կազմում 2018 թվականին պետական ֆինանսավորման մրցույթի  շրջանակներում ուսումնասիրել և վերանայել է կինոնախագծերը։

Ալքսանյանը Հայաստանի անկախ կինոգործիչների միության համահիմնադիրն է ու ՀԱԿՄ խորհրդի անդամ։

## Ֆիլմագրություն
### Ռեժիսոր
* «Թռիչք», 2019
* «Man Of God», 2016
* «Հոգաբարձուներ», 2014

### Պրոդյուսեր
* «Մի մտածիր դրա մասին», 2016 
* *The Professor: Tai Chi's Journey West* 2016
* *Risky Drinking* 2016
* *The Real American* 2015
* *The Baptizm Of Joshua Cohen* 2014
* *Broken Badge* 2014

### Երկրորդ ռեժիսոր
* *Baggage*, 2016
* *Mrs. Nebile's Wormhole*, 2016

### Արվեստի բաժին
* *Bittersweet Sixteen*, 2014

## Մրցանակներ և անվանակարգեր
* Ոսկե ծիրան կինոփառատոնում առաջադրվել է Հայկական համայնապատկեր անվանակարգում որպես Լավագույն ֆիլմ, 2014
* Լոս Անջելեսի Sunset Film կինոփառատոնում Լավագույն արտասահմանյան ֆիլմ, 2015

## Ծանոթագրություններ

Կատեգորիա:Կոլումբիայի համալսարանական արվեստի դպրոցի շրջանավարտներ
Կատեգորիա:Հայ կին կինոռեժիսորներ
Կատեգորիա:Հայ պրոդյուսերներ
Կատեգորիա:Հայ ռեժիսորներ
Կատեգորիա:Հայ սցենարիստներ
Կատեգորիա:Հայ-ռուսական (սլավոնական) համալսարանի շրջանավարտներ
Իզոլա (Սլովենիա)

**Իզոլա** (սլովեներեն՝ **Izola**, իտալերեն՝ *Isola*), քաղաք և համայնք Սլովենիայի հարավարևմտյան մասում՝ Իստրիա թերակղզում, Ադրիատիկ ծովի ափին։ Անվանումն առաջացել է իտալերեն *Isola* բառից, որ նշանակում է «*կղզի*։»  Բուն քաղաքն զբաղեցնում է 7,5 քառակուսի կիլոմետր տարածք, որտեղ 2008 թվականի հունիսի 30-ի տվյալներով՝ ապրում էր 11,116 մարդ, իսկ ամբողջ համայնքի բնակչության թվաքանակը կազմում էր 15,922։ Քաղաքն սկզբնապես եղել է կղզու վրա, որը մայրցամաքի հետ կապած էր կամրջով։ 19-րդ դարի սկզբներին քաղաքային պարիսպը քանդել են, բեկորները լցրել ծովը և այդպիսով Իզոլան միացրել մայրցամաքին։ Քաղաքի բնակիչների հիմնական զբաղմունքը եղել է ձկնորսությունը, սակայն երբ մերձակայքում հանքային տաք աղբյուրներ են հայտնաբերվել, տնտեսության գլխավոր ճյուղերը դարձել են զբոսաշրջությունն ու առողջարանային բիզնեսը։

Երկրորդ համաշխարհային պատերազմի ժամանակ՝ 1944 թվականի սեպտեմբերի 8-ին, Իզոլայի ափամերձ ջրերում խարսխված իտալական օվկիանոսային *SS Rex* շոգենավը, որ *Atlantic Blue Band* ընկերությանն էր պատկանում, ենթարկվել է բրիտանական օդուժի ռմբահարմանը և խորտակվել Ադրիատիկի ջրերում։

## Պատմություն
Մեր թվականությունից առաջ 2-րդ դարում հինհռոմեական *Haliaetum* քաղաք-նավահանգիստն էր կանգնած ներկայիս Իզոլայից դեպի հարավ-արևմուտք, այսօրվա Յագոդիե գյուղի հարևանությամբ։ Դրա դիմաց ընկած կղզու վրա Իզոլա բնակավայրը հիմնել են ակվիլեյացի փախստականները, 7-րդ դարում։ 9-րդ դարում, Իստրիայի ծովամերձ այլ տարածքների հետ մեկտեղ, այն անցել է Վենետիկյան հանրապետության տիրապետության տակ։ Պատմական փաստաթղթերում բնակավայրն առաջին անգամ հիշատակվել է 932 թվականին, վենետիկյան *Liber albus* վերնագիրը կրող փաստաթղթում, *Insula* անվանաձևով։

## Պատկերասրահ

Izola, Slovenia.jpg|
Izola6.jpg|Մեծ հրապարակը
Izola 0707.JPG|
Izola4.jpg|
Izola3.jpg|
Izola2.jpg|
Izola 0706.JPG|Մանձոլիի պալատը
Izola7.jpg|Սան Մաուրո եկեղեցու զանգակատունը
Izola 0715.JPG|Եկեղեցու ներսը

### Քույր քաղաքներ
*  Մոնտեկիարուգոլո, Իտալիա
*  Տոլենտինո, Իտալիա

## Գրականություն
* Dario Alberi, *Istria Storia, Arte, Cultura*, Lint Editoriale Trieste, ISBN 978-88-8190-232-3
* Fabio Amodeo, *TuttoIstria*, Lint Editoriale Trieste, ISBN 978-88-8190-038-1
* Olinto Parma, *Dall'armistizio all'esodo. Ricordi di un esule d'Isola d'Istria*, Edizioni Italo Svevo, Trieste, 2005.
* Reclus Vascotto, *Domenico Lovisato*, Trieste, a cura di Isola Nostra, 1978.

## Անվանի իզոլացիներ
* Նինո Բենվենուտի (ծնվ. 1938), բռնցքամարտիկ, օլիմպիական խաղերի և աշխարհի չեմպիոն
* Պիետրո Կոպպո (ծնվ. 1469 կամ 1470; մահ. 1555 կամ 1556), աշխարհագրագետ, քարտեզագրող, գործել է Իզոլայում
* Դոմենիկո Լովիզատո (1842–1916), երկրաբան
* Դարկո Միլանիչ (ծնվ. 1967), ֆուտբոլային մարզիչ
* Վասիլի Ժբոգար (ծնվ. 1975), առագաստանավորդ, օլիմպիական չեմօիոն

## Ծանոթագրություններ

## Արտաքին հղումներ
* Izola.si, spletna stran občine
* Izola.eu , spletna stran mesta
* Izola.info , izolski spletni informacijski portal
* Marina v Izoli 

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Քրիստիանա Կապոտոնդի

**Քրիստիանա Կապոտոնդի** (, ), իտալացի դերասանուհի։

## Կենսագրություն
Ծնվել է Հռոմում, հրեա իտալացու ընտանիքում։ Մեծացել է Հռոմում՝ նշելով և՛ հրեական և՛ քրիստոնեական տոները։ Ավարտել է Սապիենցա համալսարանը, ստացել հեռահաղորդակցության ոլորտի մասնագետի որակավորում 
։
«2009 թվականի 100 ամենագեղեցիկ դեմք»  մրցույթի վարկանշային աղյուսակում զբաղեցրել է 84-րդ տեղը։

Կինոյում սկսել է նկարահանվել 1993 թվականից։ Գլխավոր դեր է խաղացել իտալական «Ռեբեկկա» ֆիլմում։

## Ֆիլմագրություն

## Ծանոթագրություններ

## Արտաքին հղումներ
*''All Movie''
*'' AlloCiné''
*''ČSFD''
*''Filmportal''
*''Internet Movie Database''
*''КиноПоиск''

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Երեխա դերասաններ
Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Հռոմի Սապիենզա համալսարանի շրջանավարտներ
Կատեգորիա:Հրեա դերասանուհիներ
Ելենա Դիմիտրիևիչ

**Ելենա Դիմիտրիևիչ** ( ), սերբ գրող և ֆեմինիստ։

## Կենսագրություն
Ելենա Դիմիտրիևիչը ծնվել է 1862 թվականին, Կրուշևաց քաղաքում (այն ժամանակ, երբ քաղաքը մտնում էր Սերբիայի իշխանության մեջ)։ Նրա հայրը` Նիկոլայը, վաճառական էր, իսկ մայրը՝ ալեքսինացի իշխան Միլոյկոյի դուստրն էր։ Ելենան Ալեքսինացում ապրել է 1871 թվականից, որտեղ նա ավարտել է տարրական դպրոցը և մնացել այնտեղ մինչև իր ամուսնությունը։ Նա ամուսնացել է երիտասարդ լեյտենանտ Յովան Դիմիտրիևիչի հետ, որի հետ բնակություն է հաստատել Նիշ քաղաքում։ Ավելի ուշ՝ 1898 թվականին, նա տեղափոխվել է Բելգրադ, որտեղ մնացել է մինչև իր կյանքի վերջը։ Ելենա Դիմիտրիևիչը շատ է շրջագայել Ամերիկայում, Աֆրիկայում և Ասիայում` հետագայում ներկայացնելով իր դիտարկումները ստեղծագործություններում։

Դիմիտրիևիչը տիրապետել է ֆրանսերենի, անգլերենի, ռուսերենի, իտալերենի և հունարենի, թուրք կանանց կյանքի նկատմամբ նրա հետաքրքրությունից դրդված նաև սովորել է թուրքերեն։ 1881 թվականից նա ուսումնասիրել է իսլամադավան կանանց կյանքը հիմնականում Սերբիայի հարավում և Սալոնիկում։ 1897 թվականին Դիմիտրիևիչը հրատարակել է *Նիսից նամակներ հարեմների մասին* (), որը պատմում է Նիշ քաղաքում թուրքական հարեմների մասին գրողի ծնվելուց 50 տարի առաջ, երբ քաղաքը դեռ գտնվում էր Օսմանյան կայսրության կազմում։

1908 թվականին հրատարակվել է նրա *Նամակներ Սալոնիկից* () գիրքը, որը պատմում է երիտթուրքերի հեղափոխության ժամանակների մասին, որի կենտրոնը Սալոնիկ քաղաքն էր։ Դրանք առաջին անգամ հրատարակվել են «Սերբական գրական հանդեսում» (), իսկ 1918 թվականին՝ որպես առանձին գիրք Սարաևոյում։

1912 թվականին լույս է տեսել նոր *Նորերը* վեպը (), որը նույն թվականին ստացել է Սերբական մատիցա հեղինակավոր մրցանակը։ Ստեղծագործության թեման կրթված մուսուլման կնոջ պայքարն էր արևելյան ավանդական կենսակերպի դեմ։

Դիմիտրիևիչի որոշ աշխատանքներ թարգմանվել են չեխերեն, գերմաներեն և ռուսերեն։

Ելենա Դիմիտրիևիչը մահացել է Բելգրադում, 83 տարեկան հասակում՝ 1945 թվականի ապրիլի 10-ին։ Ըստ տեղական թերթերի` նրա հուղարկավորությանը գրեթե ոչ ոք ներկա չի եղել այն պատճառով, որ նրա հուղարկավորությունը անհայտ պատճառներով տեղի է ունեցել հայտարարվածից երկու ժամ շուտ։

## Աշխատանքներ

**Une vision*, 1891.
**Песме*, 1894.
**Писма из Ниша о харемима*, Բելգրադ 1897.
**Ђул-Марикина прикажња*, Բելգրադ 1901.
**Фати-Султан*, *Сафи-Ханум*,*Мејрем-Ханум*, Բելգրադ 1907.
**Нове*, Београд 1912.
**Американка*, Բելգրադ և Սարաև 1918.
**Писма из Солуна*, Բելգրադ 1908, Սարաևո 1918.
**Писма из Индије*, 1928.
**Писма из Мисира*, 1929.
**Нови свет или у Америци годину дана*, Београд 1934.
**Седам мора и три океана. Путем око света*, 1940.

## Ծանոթագրություններ

Կատեգորիա:Սերբ բանաստեղծներ
Կատեգորիա:Ֆեմինիստներ
Կատեգորիա:Սերբ կին գրողներ
Կատեգորիա:Սերբ բանաստեղծուհիներ
Կատեգորիա:Ֆեմինիստ գրողներ
Կատեգորիա:Սերբ հասարակական գործիչներ
Կատեգորիա:Կին ճանապարհորդներ
Կատեգորիա:Սոցիալական աշխատողներ
Սլովակիայի ռադիո և հեռուստատեսություն

«**Սլովակիայի ռադիո և հեռուստատեսություն**» (, *RTVS*), Սլովակիայի հանային հեռուստաընկերությունն է։

## Պատմություն
### Սլովակիայի հեռուստատեսության և ռադիոհաղորդումների հանձնաժողով(1948 - 1993)
1948 թվականին ստեղծվել է Սլովակիայի ռադիոհեռարձակման կոմիտեն (*Slovenský rozhlasový výbor*), որի մեջ ներառված էր Չեխոսլովակիայի ռադիոյի Բրատիսլավայի ստուդիան։ 1952 թվականին Չեխոսլովակիայի ռադիոհեռարձակման հանձնաժողովը գործարկել է Բրատիսլավա ռադիոալիքը։ 1954 թվականին այն անվանափոխվել է Սլովակիայի հեռուստա-ռադիո կոմիտեի, երկրորդ հաղորդման ժամանակ գործարկել է S1 ալիքը, իսկ երրորդ հաղորդման ժամանակ` TA 3:

### Սլովակիայի ռադիո և հեռուստատեսություն (1993 - 2011)
1993 թվականին Սլովակիայի ռադիոհեռարձակման և հեռուստատեսության հանձնաժողովը բաժանվել է Սլովակիայի հեռուստատեսության և Սլովակիայի ռադիոյի, առաջին հաղորդման ժամանակ հեռարձակվել է STV 1 ալիքը, իսկ առաջին ռադիո հաղորդման ժամանակ  S1 ռադիոալիքը անվանափոխվել է STV 2-ի։ Նույն թվականին Սլովակիայի հեռուստատեսությունն ու ռադիոն ընդգրկվել են Եվրոպական հեռարձակողների միության մեջ։

### Միջազգային ռադիոկայաններ
* SRo6 Slovakia International, շուրջօրյա ռադիոկայանների և ռադիոկայանների ցանց ՝
** սլովակերեն
** անգլերեն
** գերմաներեն
** ֆրանսերեն
** իսպաներեն
** ռուսերեն լեզուներով։

Հասանելի է ամբողջ աշխարհում` արբանյակային հեռարձակման միջոցով և համացանցում։

**RSI - Radio Slovakia International**. Հեռարձակվում է 1993 թվականից։

### Թեմատիկ  համապետական ռադիոկայաններ
* SRo7 Klasika (դասական երաժշտություն)
* SRo8 Litera (դրամա)
* SRo9 Junior (մինչև 10 տարեկան երեխաների համար)

Հասանելի է Սլովակիայի բոլոր շրջաններում, եթերային ռադիոհեռարձակման միջոցով և Համացանցով։

### RTVS-ը համացանցում
* rtvs.sk կայքը սլովակերեն է,  SRo6 Slovakia International ալիքը սլովակերեն և այլ լեզուներով
* RTVSOfficial էջը յութուբում
* RTVS էջը ֆեյսբուքում
* SRo6 Slovakia International էջը ֆոյբուքում սլովակերեն և այլ լեզուներով
* RTVS էջը թվիթթերում

## Կառավարում և ֆինանսավորում
Բարձրագույն մարմինը`RTVS խորհուրդը (*Rada RTVS*), ընտրվում է Ազգային խորհրդի կողմից, բարձրագույն ծառայողական մարմինը` գլխավոր տնօրենը, ընտրվում է Ազգային խորհրդի կողմից։ Ֆինանսավորումը իրականացվում է գովազդներից ստացված շահույթից, կառավարության ֆինանսական օգնության, որոշ կազմակերպությունների և այն անձանց ամսական շահույթից, որոնց տներում տեղադրված են էլեկտրական հաշվիչներ։  Եվրոպական հեռարձակողների միության անդամ է և Euronews-ի բաժնետեր։ Հեռարձակումը ընթանում է Բրատիսլավայի ռադիոտնից, տեղական ռադիոհաղորդումները Բանսկո-Բստրիցկի և Կոշիցկի ռադիոկայաններից։

## Ծանոթագրություններ

## Արտաքին հղումներ
* Պաշտոնական կայք (1) 
* Պաշտոնական կայք (2)  

Կատեգորիա:2011 հիմնադրված կազմակերպություններ
Կատեգորիա:Սլովակիայի հեռուստաընկերություններ
Օլուկորեդե Այեգբուսի

**Օլուկորեդե Աֆոլաբի Այեգբուսի** (; ), անգլիացի ֆուտբոլիստ, շվեյցարական «Սեն Պրեկս» ակումբի պաշտպան։

## Կարիերա
### Ակումբային
Հյուսիսային Կարոլինայի համալսարանում սովորելու ժամանակ 2008-2009 թվականներին Այեգբուսը խաղացել է համալսարանական թիմի ուսանողական լիգայում։

Պրոֆեսիոնալ կարիերան Այեգբուսը սկսել է «Կանզաս Սիթի Ուիզարդս» ակումբում, այն բանից հետո, ինչ 2010 թվականին ընտրվեց MLS-ում։ «Ուիզարդսի»/«Սպորտինգի» կազմում անցկացրած երեք մրցաշրջանների ընթացքում անցկացրել է ընդամենը ինը խաղ, և պայմանագրի ժամկետի լռանալուց հետո՝ 2012 թվականի դեկտեմբերին հեռացել է թիմից։

2013 թվականը անցկացրել է Ֆինլանդիայի առաջնության «Խակա» ակումբի կազմում։

2014 թվականի առաջին կեսն անցկացրել է շվեյցարական «Սերվետտում»։

2014/15 մրցաշրջանին խաղացել է Գերմանիայի հյուսիսարևելյան տարածաշրջանի լիգայի «Աուերբախ» ակումբի կազմում։

2015 թվականի օգոստոսին տեղափոխվել է Շվեյցարիայի Սուպերետտանի «ԱՖԱ Յունայթեդ»։

2015 թվականի նոյեմբերին դարձել է Իրանի «Սիյախ Ջամեգան» ակումբի խաղացող։

2016 թվականի օգոստոսին վերադարձել է ԱՖԱ։

2017 թվականի սկզբին պայմանագիր է կնքել Կազանի «Շյախտյոր Կրագանդա» ակումբի հետ։

### Միջազգային
Այեգբուսին Մեծ Բրիտանիայի հավաքականի կազմում մասնակցել է 2009 թվականի ամառային ունիվերսիադային։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Անգլիացի ֆուտբոլիստներ
Կատեգորիա:Սերվետի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Դանա Ուինտեր

**Դանա Ուինտեր** (, իսկական անունը՝ **Դագմար Ուինտեր**, , ), բրիտանացի դերասանուհի։ 1950-ական թվականների սկզբից նկարահանվել է ֆիլմերում, նախ՝ Անգլիայում, ապա ԱՄՆ-ում։ Ամենահայտնի դերը «Մարմին առևանգողների ներխուժումը» ֆիլմում ունեցած դերակատարումն է (1956)։

## Կենսագրություն
Ծնվել է Բեռլինում բրիտանացի վիրաբույժի և հունգարուհու ընտանիքում, որոնք հետագայում տեղափոխվել են Անգլիա։ Շուտով ծնողներն ամուսնալուծվել են և նա հոր և խորթ մոր հետ տեղափոխվել է Աֆրիկայի Հարավային Ռոդեզիա բրիտանական գաղութը (այժմ Զիմբաբվե)։ Ավարտել է մասնավոր դպրոց, հետո բժշկություն ուսումնասիրել Ռոդսի համալսարանում և փորձել իր ուժերը սիրողական թատրոնում։ 
thumb|Քևին Մաքքարտիի հետ «Մարմին առևանգողների ներխուժումը» ֆիլմում (1956)
Սակայն համալսարանում մոտ մեկ տարի սովորելուց հետո վերադարձել է Անգլիա, որտեղ 1951 թվականից սկսել է փոքր դերեր կատարել ֆիլմերում։ 1953 թվականի նոյեմբերին մեկնել է ԱՄՆ, անունը փոխելով Դանա Ուինտերի։ Նյու Յորքում ավելի մեծ հաջողություն է ունեցել, քան Լոնդոնում։ Գլխավոր դերեր խաղացել է «Ռոբերտ Մոնտգոմերիի» Ներկայացումների շարքում, «Սուսպենսում», «Առաջին Ստուդիայում» և «Ալֆրեդ Հիչքոքի ժամի» դրվագներից մեկում։

Տեղափոխվել է Հոլիվուդ, որտեղ 1955 թվականին պայմանագիր է կնքել 20th Century Fox կինոստուդիայի հետ։ Նույն թվականին արժանացել է «Ոսկե գլոբուս» մրցանակի «Ամենախոստումնալից դեբյուտ» անվանակարգում՝ այն կիսելով Անիտա Էկբերգի և Վիկտորիա Շոուի հետ։

1956 թվականին Քևին Մաքքարտիի, Լարի Գեյթսի և Քերոլին Ջոնսի հետ նկարահանվել է «Մարմին առևանգողների ներխուժումը» ֆիլմում։ Կինոնկարը, որում շատերը հակակոմունիստական ենթատեքստ էին տեսնում, բավականաչափ գումարներ է հավաքել։

Չնայած գերազանց արձագանքներին, Ուինտերը չի կարողացել կրկնել իր հաջողությունը՝ հետագայում հիմնականում նկարահանվելով ռազմական ֆիլմերում և հեռուստասերիալներում։

1980-ական թվականներին աշխատել է «The Guardian» օրաթերթում։

## Անձնական կյանք
1956 թվականին ամուսնացել է հոլիվուդյան փաստաբան Գրեգ Բաուտցերի հետ, 1960 թվականին ծնվել է նրանց որդի Մարկը։ Ամուսնալուծվել է 1981 թվականին։

## Ֆիլմագրություն
1953-1960 թվականների ընթացքում նկարահանվել է մի շարք կինոնկարներում, այդ թվում՝ «Կլոր սեղանի ասպետները», «Արժեքավոր իրը», «Ֆրոյլայն» և «Սեղմել սատանայի ձեռքը»։

## Ծանոթագրություններ

Կատեգորիա:Հունիսի 8 ծնունդներ
Կատեգորիա:1931 ծնունդներ
Կատեգորիա:Բեռլին քաղաքում ծնվածներ
Կատեգորիա:Մայիսի 5 մահեր
Կատեգորիա:2011 մահեր
Կատեգորիա:Անձինք այբբենական կարգով
Կատեգորիա:Բրիտանացի հեռուստատեսային դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Թատրոնի դերասանուհիներ
Օլգա Լյուբիմովա

**Օլգա Լյուբիմովա** (, ), ռուս պետական և քաղաքական գործիչ։ 2020 թվականի հունվարի 21-ից Ռուսաստանի Դաշնության Մշակույթի նախարար։

## Կենսագրություն
Ավարտել է Մոսկվայի №1234 հանրակրթական դպրոցը՝ անգլերենի խորացված ուսուցմամբ։ 5-ից 7-րդ դասարանն ուսանել է Պատմա-բանասիրական ուղղափառ գիմնազիայում։

Սովորել է Մոսկվայի պետական համալսարանի ժուռնալիստիկայի ֆակուլտետում և թատերագիտական ֆակուլտետում

Ուսումնառության ընթացքում ՄՊՀ ժուռնալիստիկայի ֆակուլտետում պրակտիկա է անցել REN-TV, ՏՎԿ, «Նաշե Ռադիո», «Ռադիո Ռոքս» ռադիոկայաններում։

«Եվրոպա Պլյուս» ռադիոկայանի թղթակից։

2001 թվականից աշխատել է հեռուստատեսությունում։ Ի սկզբանե Ռուս Ուղղափառ եկեղեցու լրատվական գործակալության արտադրության «Օրթոդոքս» ծրագրի թղթակից է, որը հեռարձակվել է ՏՎՑ հեռուստաալիքով։

2001-2009 թվականներին աշխատել է «երրորդ ալիքում»։ Այնուհետև եղել է «Ռեգիոն» (2003-2004) և «Ռուսական հայացք» (2003-2004, 2006-2009) ծրագրերի շեֆ-խմբագիրը։

2010 թվականի դեկտեմբերից 2011 թվականը եղել է «Մշակույթ» հեռուստաալիքի «Կոնտեքստ» ամփոփիչ տեղեկատվական-վերլուծական ծրագրի ղեկավար։

2011-2012 թվականներին՝ «TV-3 հեռուստաալիք» ՍՊԸ-ի ծրագրային դեպարտամենտի վավերագրական ֆիլմերի ավագ պրոդյուսեր։

Զուգահեռաբար շարունակել է աշխատել Ռուս Ուղղափառ եկեղեցու լրատվական գործակալությունում։

Մասնակցել է ավելի քան 80 վավերագրական ֆիլմերի ստեղծմանը։

2015 թվականի նոյեմբերին դարձել է Մշակույթի նախարարության կինեմատոգրաֆիայի դեպարտամենտի ղեկավարի խորհրդականը (ոչ անիմացիոն ֆիլմերի պետական աջակցության բաժնի գծով)։ Նախկինում նման պաշտոն գոյություն չուներ։

2016 թվականի հոկտեմբերից մինչև 2018 թվականի հունվար՝ «Առաջին ալիք» ԲԸ սոցիալական և հրապարակախոսական ծրագրերի տնօրինության փոխտնօրեն։

2018 թվականի հունվարի 17-ից մինչև 2020 թվականի հունվարի 21-ը՝ Ռուսաստանի Դաշնության մշակույթի նախարարության կինեմատոգրաֆիայի դեպարտամենտի ղեկավար։

2020 թվականի հունվարի 21-ից՝ Ռուսաստանի Դաշնության մշակույթի նախարար։

## Ընտանիք
Ամուսնացած է, ամուսինը «Առաջին ալիքի» լրագրող և մեկնաբան Եվգենի Ալեքսանդրի Բարանովն է։ Ունի որդի և դուստր։

## Ծանոթագրություններ

Կատեգորիա:Գիտնականներ այբբենական կարգով
Կատեգորիա:Ռուս լրագրողներ
Կատեգորիա:Ռուս խմբագիրներ
Կատեգորիա:Ռուս կին քաղաքական գործիչներ
Կատեգորիա:Ռուս պետական գործիչներ
Կատեգորիա:Ռուս սցենարիստներ
Կատեգորիա:Սցենարիստներ այբբենական կարգով
Դանիիլ Չալով

**Դանիիլ Նիկոլաևիչ Չալով** (, ), ռուս ֆուտբոլիստ, պաշտպան։ Հարձակվող Ֆեոդոր Չալովի մեծ եղբայրն է։

## Կենսագրություն
Մոսկովյան «Լոկոմոտիվ» ֆուտբոլային ակումբի սան է։ Տասնութ տարեկանում կատարել է նորամուտը պրոֆեսիոնալ մակարդակում՝ հանդես գալով ՖԱԼ ակումբ «ՍԿԱ Էներգիայի» կազմում։ Դրանից հետո խաղացել է «Տոմ», «Մորդովիա» և «Շիննիկ» ֆուտբոլային ակումբներում։

2019 թվականի ձմռանը պայմանագիր է կնքել Բելառուսի բարձրագույն լիգայի «Վիտեբսկ» ակումբի հետ։ Նորամուտը կատարել է ապրիլի 14-ին՝ երրորդ տուրի՝ Մինսկի «Տորպեդո» ակումբի դեմ խաղում (1:1), որտեղ մասնակցել է ամբողջ խաղին։

## Թիմային
2015 թվականի հունվարին Սանկտ Պետերբուրգում խաղացել է Ռուսաստանի երիտասարդական հավաքականում Համագործակցության գավաթի խաղարկության շրջանակներում։

## Ծանոթագրություններ

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի սպորտի վարպետներ
Կատեգորիա:Տղամարդկանց ֆուտբոլի կիսապաշտպաններ
Լուսանկարման հնարավորություն

[thumb|225px|2003 թվականին նախագահ [Ջորջ Ու. Բուշ|Ջորջ Ուոքեր Բուշը «Առաքելությունը կատարվել է» խոսքով ելույթ է ունենում ավիակիր «Աբրահամ Լինքոլն (CVN-72)»-ում:]]

**Լուսանկարման հնարավորություն** (անգլ. ժարգ.՝ *photo opportunity * կամ *photo opp*, կամ էլ՝  ), հարմար պահ նկարելու կամ քաղաքական գործչի կամ նշանակավոր անձի լուսանկարչական ապարատի դիմաց հարմար դիրքավորվելու համար։ Սիրողական նկարիչների շարքում տերմինն օգտագործվում է լավ լուսանկար նկարելու ցանկացած հնարավորություն նկարագրելու համար։

## Ծագումնաբանություն
Տերմինի ծագումը կապված է Նախագահ Ռիչարդ Նիքսոնի վարչակազմի հետ։ Ուիլյամ Սաֆիրը տերմինի ստուգաբանությունը վերագրում է մամուլի քարտուղար Ռոն Զիգլերի օգնական Բրյուսով Վելիկանին։ Զիլգերը հրամայել է. «Թող ներս մտնեն, նկարեն», իսկ Վելիխանը Սպիտակ տան մամուլի կենտրոնին հնազանդ հայտարարել Է. «Օվալաձև գրասենյակում կա լուսանկարման հնարավորություն»։

Տերմինը բացասական երանգ է ստացել այն դեպքերի նկարագրության համար, որոնք վերաբերում են լուրերի տակ քողարկված մանրակրկիտ ծրագրավորված կեղծ միջոցառումներին։ Դա ասոցացվում է քաղաքի կանաչապատման, աղբահավաքի կամ տարեցների տներ այցելելու հետ, ինչը հաճախ նախընտրական մրցարշավի ժամանակ էր արվում՝ կադրերում հայտնվելու մտադրությամբ, ինչը դրական փաբլիսիթի կառաջացներ։

## Կիրառման պրակտիկա
Գրեթե ծիսական լուսանկարների հնարավորությունների թվում հանդիպում են. երբ գագաթաժողովների մասնակիցները դուրս են գալիս իրենց մեքենաներից, ձեռքեր են սեղմում կամ համբուրում, կամ փաստաթուղթ են ստորագրում։ Սպիտակ տան պաշտոնական, նախապես ծրագրված ֆոտոսեսիաները արմատներով գնում են 1930-ական թվականներ, երբ Ֆրանկլին Ռուզվելտի մամուլի քարտուղարը լուսանկարիչներին խորհուրդ էր տալիս խուսափել սայլակի մեջ նստած նախագահի նկարահանումներից։

Տերմինի մեկ այլ օգտագործում վերաբերում է հիշարժան վայրում՝ ինչպես, օրինակ, զվարճանքների այգում, կենդանաբանական այգում, շոուներից հետո, և այլն, նախապես պլանավորած լուսանկար անելուն։

## Ծանոթագրություններ

Կատեգորիա:Լուսանկարչական եզրեր
Կատեգորիա:Լուսանկարչություն
Պալացցո Լորեդան

**Պալացցո Լորեդան** (), պալատ իտալական Վենետիկ քաղաքում, Մեծ ջրանցքի Սան Մարկո շրջանում։ Պալացցո Լորեդանը գտնվում Սանտո Ստեֆանո հրապարակի հարավային մասում։

## Պատմություն
Սկզբնապես այդ տեղում կանգնած էր Մաչենիգոյի ընտանիքի գոթական պալատը։ 1536 թվականին այն ձեռք է բերվել Լորեդան ընտանիքի կողմից և վերակառուցվել Վերածննդի ոճով (ճարտարապետ Անտոնիո դել Աբոնդի)։ Վենետիկի հանրապետության անկումից հետո Լորեդան ընտանիքը վաճառել է շենքը։ 19-րդ դարում այնտեղ տեղակայվել են ռազմական նախարարությունն ու այլ գերատեսչություննե ։ 1891 թվականից մինչ օրս պալացցոն գտնվում է Վենետիկի գիտությունների, նամակների և արվեստի ինստիտուտում ():

Շենքի ինտերիերը զարդարում են Յակոպո Պալմա կրտսերի, Անտոնիո Վասիլակկայի և այլ վարպետների որմնանկարները։

Երկրորդ պալացցոն, կրելով նույն անունը, կամ Կա' Լորեդան, գտնվում է Մեծ ջրանցքում՝ Պալացցո Դանդոլոյի և Կա Ֆարսետիի միջև։

## Տես նաև
* Վենետիկի պալատներ

## Գրականություն
* 
* 
* 

## Ծանոթագրություններ

Կատեգորիա:Վենետիկի պալատներ
Կատեգորիա:Վենետիկի տեսարժան վայրեր
Պալացցո Լաբիա

**Պալացցո Լաբիա** (), պալատ իտալական Վենետիկ քաղաքի Կանարեջո շրջանում՝ Մեծ ջրանցքի ափին, Սան Ջերեմիա (San Geremia) եկեղեցու դիմաց։ Համարվում է Վենետիկի «մեծ պալատներից» մեկը։

## Պատմություն
Պալատը կառուցվել է բարոկկո ոճով 18-րդ դարի սկզբին Լաբիա ընտանիքի համար, որը ծագում է Կատալոնիայից և մտել է Վենետիկի ազնվականության շրջան 1646 թվականին։

1746-1747 թվականներին պալացցոյի ինտերիերը զարդարվել է Ջովանի Տյեպոլոյի որմնանկարներով։

## Պատկերասրահ

Պատկեր:Palazzo Labia and San Geremia church in Venice view from Canal Grande.jpg|Եկեղեցի Սան Ջրեմիա (կենտրոնում) և Պալացցո Լաբիա (աջից): 
Պատկեր:Giovanni Battista Tiepolo 089.jpg||Տյեպոլո


## Տես նաև
* Վենետիկի պալատներ

## Գրականություն
*
* 

## Ծանոթագրություններ

## Արտաքին հղումներ
*Frescoes in the Palazzo Labia by Tiepolo
*Giambattista Tiepolo, 1696-1770, a full text exhibition catalog from The Metropolitan Museum of Art, which includes material on Palazzo Labia

Կատեգորիա:18-րդ դարի հիմնադրումներ
Կատեգորիա:RAI
Կատեգորիա:Վենետիկի պալատներ
Կատեգորիա:Վենետիկի տեսարժան վայրեր
Լիմնադներ

thumb|290px|Գաթսոն Բրյուսեր։ Ջրային նիմփաաները քարանձավում, 1924

**Լիմնադներ** ( ; այլ անուններ։ **Լիմնատիդներ** (), **Լեյմենիդներ** (), նիմփաներ հունական դիցաբանության մեջ, նայադների նախատիպիրը։ Հիմանակնում ապրում էին քաղցրահամ ջրամբարներում և գետերում։

## Դիցաբանություն
Լիմնադները ոչ այնքան հայտնի արարծներ են։ Նրանք լճերի, լճակների, ճահիճների, հազվադեպ մարգագետիններում լճացած վայրերի նիմփաներ են։

Լիմնադներն ունեն արտասովոր տեսք։ Նրանց դեմքը ունի բաց-կանաչավուն երանգ, մաշկը թավշանման է։ Նրանք ունեն մեծ, մուգ կանաչ աչքեր, լի շրթունքներ և փայլուն ատամներ` զմրուխտի երանգով։ Այս նիմփաները ունեն գորտի ոտքերի նման ոտքեր (մատների արանքում որոշակի մաշկային թաղանթով)։ Շուշանների և ջրաշուշանների բարակ ծաղկեշղթաները գրկում են մերկ իրանն ու դաստակները։ Լիմնադի գլուխը պսակված է նույնատիպ ծաղկեշղթայով։ Հիմնականում սնվում են ամբրոսիայով և կարողանում են միշտ մնալ գեղեցիկ և երիտասարդ։

Չնայած նրան, որ նրանք ավելի ցածր տեղ են գրավում աստվածային հիերարխիայում, նրանք ընդունվում են Օլիմպոսում և փառաբանվում մահկանացուների կողմից։ Լիմնադները, ինչպես մնացած բոլոր նիմփաները, երկարակյաց են, սակայն անմահ չեն և նրանց հնարավոր է սպանել։

Երբ մթնում է լիմնադները դուրս են գալիս զբոսնելու՝ ջրավազանը լուսավորելով իրենց լույսով։ Իրենց լույսերը մթության մեջ գրավում են միայնակ ճամփորդներին։ Սակայն նրանց մոտենալը վտանգավոր է, քանի որ զբոսանքի համար լիմնադները հաճախ ընտրում են խորքային տեղեր կամ ճահիճներ։ Համարվում էր, որ այդ նիմՓաները կարողանում են կարդալ մարդու հոգին և ընդունել նրա սիրելիի կերպարանքը, որպեսզի հարձակվեն և կուլ տան այդ մարդուն։

## Դասակարգում
Ստորև ներկայացված են լիմնադների միայն մի քանի տեսակներ։
*Աստակիդներ () — Բյութանիայում գտնվող Աստակոս գետի նիմփան։
*Բոլբա () — Թեսալիայում գտնվող նույնանուն լճի նիմփան(Բոլբա)։ Օվկիանոսի և Տեթիսի դուստրը։ Իր ծագմամբ դասվում է օվկիանուհիների շարքին։
*Լիմնեյա () — գետերի հնդական աստված Գանգեսի դուստրը։
*Սալմակիդա () — նիմփա, ով սիրահարվել էր Գերմարոդիտին, ում հետ միավորվել է մեկ էակի մեջ։
*Տրիտոնիդա () — Հյուսիսային Արիկայում գտնվող Լիբիայի քաղցրահամ լճի նիմփան, ով ոչ հեթանոսական տարբերակներում Աթենասի աստվածուհու մայրն է։

## Ծանոթագրություններ

Կատեգորիա:Նիմփաներ
Կատեգորիա:Հին հունական դիցաբանության էակներ
Կատեգորիա:Կերպարներ այբբենական կարգով
Կատեգորիա:Ջրի ոգիներ
Կոզունակ

[thumb|[Չամիչ|չամչով և հունական ընկույզով կոզունախ]]
**Կոզունակ** (), ռումինական, մոլդովական և բուլղարական ավանդական զատկական հաց, որի ռուսական անալոգը կուլիչն է, ուկրաինական և բելառուսականը՝ պասկան։ Բուլղարիայում կոզունակը սովորաբար պատրաստվում է Զատկի համար, իսկ Ռումինիայում և Մոդովայում՝ մեծ տոներին (Սուրբ ծնունդ, Զատիկ, Ամանոր)։

Հիմնական բաղադրիչներն են ալյուրը, կաթը, շաքարավազը, ձուն, կարագը, խմորիչը։

Ձևի տեսանկյունից այս տորթը կարող է լինել ուղղանկյուն կամ կլոր, պարզ կամ հյուսած, լցոնման տեսանկյունից՝ պարզ կամ լցոնված։

Լցոնման համար կարող են օգտագործվել ընկույզ, գետնընկույզ, խաշխաշի սերմեր, չամիչ, լոխում, լևուլոզ (չորացված), թարմ կաթնաշոռ (սա սովորաբար եփվում է Զատկի համար), կակաո, մարմելադ կամ այս բաղադրիչների համադրությունը, օրինակ՝ ընկույզ և խաշխաշի սերմեր, ընկույզ և կակաո, չամիչ մեղրով, քաղցր պանիր և չամիչ և այլն։

## Ծանոթագրություններ

## Արտաքին հղումներ
* Բուլղարական «Կոզունակ», vicamilleri.com
* Վելիկդենսկի կոզունակ (Զատկի հաց), say7.info
* Կոզունակի բաղադրատոմսերի հավաքածու, kulinar.gbg.bg
* Бързо, лесно, вкусно — да направим козунак заедно, kambanka.wordpress.com
*  ''Rețeta Cozonac'', la culinare.tv
*  ''Rețete Cozonac'', la reteteculinare.ro

Կատեգորիա:Ռումինական խոհանոց
Կատեգորիա:Բուլղարական խոհանոց
Կատեգորիա:Զատիկ
Ալեքսանդր Պոկրովսկի

**Ալեքսանդր Պոկրովսկի** (, ), ռուս նկարիչ, Ռուսաստանի Գեղարվեստի ակադեմիայի իրական անդամ (2012), Ռուսաստանի Դաշնության վաստակավոր արտիստ (2001), Կրասնոյարսկի արվեստի պետական ինստիտուտի ռեկտոր, պրոֆեսոր, Պետրովյան Գիտությունների և արվեստների ակադեմիայի իրական անդամ։

## Կենսագրություն
Ծնվել է 1957 թվականի փետրվարի 23-ին, Չուվաշիայի Մարինսկի-Պոսադսկի շրջանի Ուրակովո գյուղում։
* 1972-1976 թվականներին սովորել է Չեբոքսարիի արվեստի քոլեջում։
* 1980-1986 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարաետության համալսարանում։
* 1988-1992 թվականներին աշխատել է Կրասնոյարսկի Ռուսաստանի գեղարվեստի ակադեմիայի ստեղծագործական և նկարչական արհեստանոցեում, պրոֆեսոր, ակադեմիկոս Ա. Պ. Լեվիտինա
* 1989 թվականից եղել է Կրասնոյարսկի գեղարվեստի պետական ինստիտուտի նկարչության ամբիոնի վարիչ (1992 թվականից՝ դոցենտ, 1993 թվականից՝ Ռուսաստանի նկարիչների միության անդամ, 1999-ից՝ պրոֆեսոր) 
* 1995 թվականին մասնակցել է դեպի Հնդկաստան կազմակերպված 7-րդ ստեղծագործական գիտարշավին, որը կազմակերպվել է Ռերիխովի անվան ռուս-հնդկական արվեստի ակումբի կողմից։ 
* 1996-2015 թվականներին եղել է Կրասնոյարսկի արվեստի պետական ինստիտուտի (ԿԱՊԻ) ռեկտոր։
* 2015-2018 թվականներին եղել է ԿԱՊԻ ուսումնամեթոդական և կրթական աշխատանքի գծով  պրոռեկտոր։
* 2017 թվականից սկսած եղել է Կրասնոյարսկի արվեստի պետական ինստիտուտի գեղանկարչության ամբիոնի պրոֆեսոր

Արվեստի միջազգային ցուցահանդեսների կազմակերպիչ է, բոլոր մակարդակների միջազգային և անհատական արվեստի ցուցահանդեսների կանոնավոր մասնակից (տարբեր մակարդակների ավելի քան 30 ցուցահանդես)։

## Պարգևներ և մրցանակներ
* Ռուսաստանի գեղարվեստի ակադեմիայի իրական անդամ (2012, 2001-ից` թղթակից անդամ)
* Ռուսաստանի Դաշնության վաստակավոր նկարիչ (2001)
* Պետրովսկու գիտությունների և արվեստների ակադեմիայի իրական անդամ (1998)
* Ռուսաստանի գեղարվեստի ակադեմիայի արծաթե մեդալ` «Նատաշա» դիմանկարի համար (1999)
* Կրասնոյարսկի երկրամասի նահանգապետի դիպլոմ և երկրորդ կարգի մրցանակ` ըստ Հայրենական մեծ պատերազմի 50-ամյակի առթիվ արված լավագույն ստեղծագործությունների մրցույթի արդյունքների ամփոփման 
* Պետրովսկու գիտությունների և արվեստների ակադեմիայի դիպլոմ (1999)

## Տես նաև
* Ալեքսանդր Ֆեդոտով

## Ծանոթագրություններ

## Գրականություն
* Львов И. (2013). Настоящий мастер кисти. — газета «Наше Слово» (Мариинский Посад). — 2013 (20 февраля), № 17-18. С. 1.
* Покровский Александр Александрович // Чувашская энциклопедия  

Կատեգորիա:Ռուս նկարիչներ
Կատեգորիա:Ռուսաստանի նկարիչների միության անդամներ